金明池
作者：楊簡
朝代：宋

paragraphs: 燕語鶑啼，杏壇春色。
爲甚無人領略，又添箇山青水綠。
是多多少少明明白白，對面不識。
方且蕩然放逸，不亦文辭雕琢。
聖人道君子不必相與言，但示以禮樂，禮樂無言莫穿鑿。
一味融融，無窮靜樂。
步步行行皆妙用，言言句句俱寂寞。
舜曰道心，明心即道。
百姓日用，不知不覺。
從學者再三勤勤有請，也只不可說著。